लास व्हेगस

लास व्हेगास हे अमेरिका देशाच्या नेव्हाडा राज्यामधील सर्वात मोठे शहर आहे. हे शहर नेव्हाडाच्या दक्षिण भागात लॉस एंजेल्स शहराच्या ईशान्येला २६५ मैल अंतरावर स्थित आहे. २०१० साली ५.८४ लाख शहरी व १९.५१ लाख महानगरी लोकसंख्या असलेले लास व्हेगास अमेरिकेमधील ३०वे मोठे शहर व महानगर क्षेत्र आहे.

येथील असंख्य कॅसिनो, जुगार अड्डे तसेच इतर मनोरंजन सोयींसाठी लास व्हेगास जगभर प्रसिद्ध आहे. लास व्हेगासला जगाची विरंगुळा राजधानी ह्या टोपणनावाने ओळखले जाते. येथील ४.२ मैल लांबीच्या लास व्हेगास बुलेव्हार्ड (द स्ट्रिप) ह्या रस्त्यावर जगातील काही सर्वात मोठी हॉटेल्स व कॅसिनो (जुगारखाने) आहेत.

 इतिहास 
लास व्हेगसच्या प्रदेशात १०,००० वर्षांपूर्वी स्थानिक रहिवाशांचे पूर्वज राहत असल्याच्या खुणा आहेत. अंदाजे २,००० वर्षांपूर्वी प्राचीन पेब्लो आणि दक्षिणी पैयुट लोक येथ राहण्यास आले.

लास व्हेगस शहराची स्थापना इ.स. १९०५ साली रेल्वेमार्गावरील एक गाव म्हणून करण्यात आली. इ.स. १९३५ साली येथून ३० मैल अंतरावर हूव्हर धरण बांधून पूर्ण करण्यात आले व त्यानंतर ह्य शहराचा झपाट्याने विकास झाला.

 भूगोल 
लास व्हेगास नेव्हाडा राज्याच्या आग्नेय भागातील मोहावे वाळवंटाच्या अत्यंत रूक्ष परिसरात वसले असून येथील केवळ ०.०३ टक्के क्षेत्र जलव्याप्त आहे.

 हवामान 
लास व्हेगासमधील हवामान साधारणपणे उष्ण व रूक्ष आहे. येथील उन्हाळे तीव्र तर हिवाळे सौम्य असतात. येथे हिमवर्षा क्वचितच होते.

 जनसांख्यिकी 

२०१० च्या जनगणनेनुसार लास व्हेगास शहराची लोकसंख्या ५,८३,७५६ इतकी होती जी २००० सालापेक्षा २२ टक्क्यांनी अधिक आहे. स्थापनेपासून लास व्हेगासची लोकसंख्या सतत वाढतच राहिली आहे. येथील अनुकूल हवामान, पर्यटन उद्योगामुळे उपलब्ध असलेल्या नोकऱ्या इत्यादी कारणांस्तव अमेरिकेमधील इतर भागांमधून येथे स्थलांतर सुरूच आहे.

 अर्थव्यवस्था 
पर्यटन हा लास व्हेगासमधील सर्वात मोठा उद्योग आहे. येथील रूक्ष जमिनी कोणत्याही प्रकारच्या शेतीस अनुकूल नाही.

 शहर रचना 

 वाहतूक 
मॅककरान आंतरराष्ट्रीय विमानतळ लास व्हेगस आणि आसपासच्या प्रदेशाला विमानसेवा पुरवतो.

 वस्तीविभागणी 
 लास व्हेगसची वस्तीविभागणी  २०१० २०००  १९९०  १९७० गोरे  62.1%  69.9%  78.4%  87.6% —अहिस्पॅनिक गोरे  47.9%  58.0%  72.1%  83.1%From 15% sample आफ्रिकन अमेरिकन  11.1%  10.4%  11.4%  11.2% हिस्पॅनिक अमेरिकन (सगळ्या वंशाचे)  31.5%  23.6%  12.5%  4.6% आशियाई अमेरिकन  6.1%  4.8%  3.6%  0.7%

 हे सुद्धा पहा 
 लास व्हेगस, न्यू मेक्सिको

 चित्रदालन 

 संदर्भयादी 

 बाह्य दुवे 
 अधिकृत संकेतस्थळ
 इतिहास

वर्ग:नेव्हाडामधील शहरे
वर्ग:क्लार्क काउंटी (नेव्हाडा)